Diari Oficial de la Generalitat Valenciana


Sumari del DOGV 9210, del 08-11-2021 (2021/10319)

RESOLUCIÓ de 26 d'octubre de 2021, del director general de Centres Docents, per la qual s'aprova el Pla de control de les de subvencions regulades pel Decret 107/2021, de 6 d'agost, del Consell, d'aprovació de les bases reguladores i concessió directa de subvencions a centres educatius concertats per al curs 2021-2022 per la Covid-19.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10668


Data del document
:   26-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública
    * legislació

RESOLUCIÓ de 26 d'octubre de 2021, del director general de Centres Docents, per la qual s'aprova el Pla de control de les de subvencions regulades pel Decret 107/2021, de 6 d'agost, del Consell, d'aprovació de les bases reguladores i concessió directa de subvencions a centres educatius concertats per al curs 2021-2022 per la Covid-19. [2021/10782]  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa en l'article 165.2, lletra j, que les bases reguladores de les subvencions han de contindre el mètode de comprovació de la realització de l'activitat subvencionada a través del pla de control que corresponga.  
L'article 8. Pla de control de les subvencions del Decret 107/2021, de 6 d'agost, del Consell, indica:  
1. D'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es realitzarà la comprovació administrativa de la justificació documental de la subvenció concedida per mitjà de la revisió de la documentació establida en l'article 5 d'aquest decret com d'aportació preceptiva per la persona beneficiària.  
2. La comprovació material de l'efectiva realització de l'activitat, existència de la condició o compliment de la finalitat, es portarà a cap en els termes establits en el pla de control que elaborarà la direcció general amb competències en matèria de centres educatius privats concertats, que haurà de ser aprovat per aquesta direcció general amb caràcter previ a la seua execució i hi haurà de constar com a mínim la informació següent:  
a) Tipus de control a efectuar sobre la línia: administratius, sobre el terreny, a posteriori o de qualitat.  
b) Criteris de selecció de la mostra: aleatoris, dirigits o de risc.  
  
c) Percentatge mínim d'ajuda que es controlarà sobre el total pagat en aquesta línia.  
D'acord amb el Decret 105/2019, de 5 de juliol, del Consell, pel qual s'estableix l'estructura bàsica de la Presidència i les conselleries de la Generalitat, i en virtut del que estableix l'article 10 del Decret 107/2021, de 6 d'agost, del Consell, resolc:  
  
Aprovar el pla de control per a la línia de subvencions concedides per mitjà del Decret 107/2021, de 6 d'agost, del Consell, d'aprovació de les bases reguladores i concessió directa de subvencions a centres educatius concertats per al curs 2021-2022 (DOGV 9151, 16.08.2021) d'acord amb el que es preveu en l'annex únic d'aquesta resolució.  
  
València, 26 d'octubre de 2021.- El director general de Centres Docents: José Joaquín Carrión Candel.  
  
  
Annex  
  
Pla de control per a la línia de subvencions concedides per mitjà del Decret 107/2021, de 6 d'agost, del Consell, d'aprovació de les bases reguladores i concessió directa de subvencions a centres educatius concertats per al curs 2021-2022  
  
Primer. Tipus de subvenció  
El Decret 107/2021, de 6 d'agost, del Consell preveu dos tipus subvencions:  
1. Impartició de docència a l'alumnat dels centres privats concertats per part de professorat addicional en funció dels grups extraordinaris creats com a conseqüència de la Covid-19 en els nivells d'ESO, Batxillerat i Formació Professional, entre setembre de 2021 i agost de 2022.  
  
2. Realització de l'adequació necessària d'espais, adquisició de material i despeses de neteja i menjador, necessaris per a la correcta prestació del servei educatiu adaptat a les condicions necessàries com a conseqüència de la pandèmia Covid-19.  
Segon. Justificació de la subvenció  
Les hores addicionals concedides en aquest decret s'incorporaran al programa de gestió de nòmina regulat en l'Ordre 2/2019, de 17 de gener, de la Conselleria d'Educació, Investigació, Cultura i Esport, per la qual es desplega el règim de concerts educatius i es regula el sistema de pagament delegat dels centres docents privats concertats de la Comunitat Valenciana.  
La justificació d'aquestes ajudes es realitzarà, d'una banda, a través de la documentació obligatòria per a la inclusió del personal docent contractat en la nòmina de pagament delegat en el cas dels centres acollits a aquest règim i, per una altra banda, amb la regulació establida per a les cooperatives d'ensenyament subjectes al règim específic de finançament específic.  
En el cas del pressupost extraordinari Covid-19 per a l'adequació d'espais, adquisició de material i despeses de neteja i menjador, la justificació es realitzarà per a cadascun dels pagaments previstos en l'article 7.b d'aquest decret. Abans de cada pagament, es presentarà al Consell Escolar del centre el corresponent compte justificatiu, amb la documentació corresponent, acreditatiu de les despeses extraordinàries relacionades amb la Covid-19, que haurà de complir amb allò que estableix l'article 72 del Reial decret 887/2006, de 21 de juliol, pel que s'aprova el Reglament de la Llei 38/2003, de 17 de novembre, general de subvencions.  
D'acord amb aquest article 73 del Reial decret 887/2006, el compte justificatiu contindrà la documentació següent:  
1. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les activitats realitzades, que contindrà:  
a) Una relació de les despeses i inversions de l'activitat, amb identificació del creditor i del document, el seu import, data d'emissió i data de pagament.  
b) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament.  
c) Indicació, en el seu cas, dels criteris de repartiment dels costos generals i/o indirectes incorporats en la relació a què es fa referència en l'apartat a.  
d) Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència.  
e) Els tres pressupostos que, en el seu cas, haja d'haver sol·licitat el beneficiari en aplicació de l'article 31.3 de la Llei general de subvencions.  
  
Tercer. Paràmetres de control  
a) Tipus de control a efectuar sobre la línia: administratiu, per a la verificació de la documentació administrativa i de caràcter econòmic justificativa de l'import concedit que presenten les entitats beneficiàries per al pagament de les ajudes.  
b) Criteris de selecció de la mostra: aleatoris, dirigits o de risc. Es realitzarà el control sobre tots els expedients.  
c) El percentatge mínim de subvenció que caldrà controlar sobre el total pagat amb càrrec a la línia pressupostària serà del 100 %.